( 431 ) 



Et convoitise y est princesse; 



Envie y enfelist cueurs 



Et les fait languir en douleurs, 



Jà soit ce que souvent advient 



Qu'en court maint homme à honneur vient, 



Quant il veult de vertus user, 



Et se congnoist sans s'abuser; 



Car de bonnes gens y ara 



Es cours tant que court durera. 



Tu es de court dès ta jonesce : 



Si t'en souviengne et si ne cesse 



De toy faire amer tant que peus, 



Se seurement y vivre veulx : 



Il n'est richesce qu'estre amé. 



Amour ajoute : 



Ne t'atens pas, si tu mesprens, 

 T'en excuser sur moy , mais prens 

 En gré selon ce qu'aras fait... 



Et ne te fie aucunement 

 Fors qu'en tes œuvres seulement, 

 Car tout tel que tu te feras 

 En la fin tel te trouveras. 



Si ne pense point par flatter, 



Ne par malice à moy matter, 



Ne moy abuser par tels faits , 



Se tous jours loyalment ne fais; 



Car je voy cler. n'en double mie , 



Vérité est trop bien m'amie; 



Et quant de moy te partiras 



Je ne sçay quelle part iras, 



Mais où que tu voises , ne viengnes , 



Tous jours humblement te maintiengnes. 



• ••Garde que tu ne faces 

 Chose qui face à reprouchier ; 

 Ainçois pense de l'aprouchier 

 Des cuers bien conditionnez 



